ร้านนายเจมส์ ข้าวซอย ขนมจีน ถือว่าเป็นอีกร้านหนึ่งที่อยู่คู่กับย่านดังนิมมานฯ มานานร่วมสิบปี ถือว่าเป็นร้านข้าวแกง ร้านแรกๆที่เริ่มมาตั้งขายกลาง ซ.17 ด้วยราคาอาหารที่ถูก และรสชาติพอใช้ได้ เมนูค่อนข้างหลากหลายสำหรับข้าวแกง และยังมีก๋วยเตี๋ยวต้มยำ ที่เป็นเมนูชูโรงของที่นี่เลยทำให้ร้านนี้มีลูกค้าประจำค่อนข้างมาก

ก๋วยเตี๋ยวต้มยำน้ำข้น ที่นี่เน้นเครื่องต้มยำ ได้รสชาติของต้มยำแท้ๆ เพราะใส่ทั้งข่าและตะไคร้ลงไปด้วย ติดที่รสชาติออกไปทางเค็มไปนิด แต่ก็ถือว่าเป็นเมนูที่เหมาะสมกับราคาดี